অধ্যক্ষ সিরাজুল ইসলাম জানান, কলেজ গভর্নিং বডির সাবেক সভাপতি ইউনিয়ন আওয়ামীলীগের সভাপতি খোরশেদ আলম কলেজের নিজস্ব সম্পত্তি পুকুরে মাছ চাষ করে আসছে। কলেজ ক্যাম্পাসে লাগানো গাছ কোন নিয়ম নীতির তোয়াক্কা না করে কেটে বিক্রি করে আত্মসাৎ করেছে। এছাড়াও সহকারী প্রধান শিক্ষিকাকে অধ্যক্ষ পদে নিয়োগ দিতে ষড়যন্ত্র করে আসছেন। এসমস্ত বিষয় নিয়ে কথা বলায় এবং কলেজের এডহক কমিটি গঠন করায় সভাপতি ক্ষিপ্ত হয়ে কলেজে এলে মারপিট করা সহ বিভিন্ন ধরনের হুমকি-ধামকি দিয়ে আসছে। এমতাবস্থায় বুধবার সকালে কলেজে এলে সভাপতি ও তার লোকজন নিয়ে এসে তাকে মারধর করে। এঘটনায় মামলা দায়েরের প্রস্তুতি চলছে বলেও জানান তিনি।